Sook

Sook adalah sebuah pekan serta daerah kecil yang terletak di daerah Keningau, Bahagian Pedalaman, Sabah, Malaysia. Ia berfungsi sebagai bandar pertanian dan kayu serta merupakan sebuah bandar transit bagi pemandu dari Keningau yang hendak menuju ke Tawau melalui jalan Keningau-Sook-Sapulut-Kalabakan-Tawau.

Etimologi

Asal-usul daerah Sook 
Di daerah Kecil Sook terdapat sebatang sungai yang merentang di tengah-tengah pekan, dan mengalir hingga ke Kuala sungai Padas. Sungai ini dinamakan " Sungai Sook". 
 
Menurut cerita zaman dahulu terdapat banyak buaya yang ganas dan tinggal di sungai Sook. Masyarakat kampung yang tinggal di sekitar kawasan Daerah Kecil Sook ini langsung tidak boleh turun ke dalam sungai untuk mandi atau mengambil air minuman, kerana sesiapa juga yang turun ke sungai pasti akan menjadi mangsa keganasan buaya tadi. Salah satu cara yang dilakukan untuk mendapatkan air ialah dengan cara mengaut atau sook air dari sungai tadi, dengan menggunakan gayong yang diperbuat daripada tempurung kelapa atau bambu dan diberi tangkai atau diikat dengan tali.

" SOOK " adalah perkataan dalam bahasa murut yang membawa makna mengaut atau menggayong. Kesimpulan cerita asal daerah ini mendapat panggilan " SOOK ", adalah daripada cara masyarakat kampung mendapatkan air dari sungai tadi.

Pentadbiran

Mukim 
Daerah kecil Sook mempunyai 6 Mukim iaitu;
Mukim Lanas
Mukim Tulid
Mukim Sook
Mukim Dalit 
Mukim Ansip
Mukim Seberang

Geografi 
Jarak pekan Sook ke bandar Kota Kinabalu adalah lebih kurang 167 kilometer manakala jarak pekan sook ke bandar Keningau adalah 41 kilometer. kawasan Sook dan sekitarnya dengan ketinggian 1350 meter dari paras laut.

Iklim 
Iklim di Sabah adalah khatulistiwa, iaitu suhu yang agak seragam dalam lingkungan 23 hingga 28 darjah Celsius, kelembapan tinggi (80-85%) dan hujan yang banyak. Pengaruh dominan pada iklim adalah monsun timur laut dari November hingga Mac dan monsun barat daya antara bulan Mei dan September.

Ia telah menjadi trend yang banyak didokumenkan bahawa daerah-daerah dalam negeri Sabah menerima hujan yang lebih rendah berbanding dengan Wilayah Pantai Barat. Laporan pada tahun 1976 memberikan hujan tahunan purata 2,500-4000 mm untuk kawasan barat Banjaran Crocker, sedangkan kawasan di timur julat ini mencatatkan hujan tahunan hanya antara 1,500 - 2000 mm. Rekod hujan 29 tahun (1969-1998) untuk Keningau merangkumi Sook (dalam milimeter) diberikan.

Sosio ekonomi

Kawasan Pertanian 
Padi Sawah
Keladi (Goul)
Padi Bukit
Koko
Kopi
Buah-Buahan
Tanaman Kontan
Kelapa Sawit

Kawasan Perladangan 
Ladang Kayu Kertas - SAFODA
Lembaga Industri Getah
Pusat Penyelidikan
Perhutanan - Jabatan Perhutanan

Kemudahan awam 
Sekolah: Sekolah rendah dan menengah.
 Bekalan Air Minum: Bekalan air yang ada hanya disalurkan ke jabatan-jabatan, perumahan kerajaan, sekolah dan gerai-gerai disekitar Pekan Sook sahaja. Purata bekalan air sehari ialah 30,000 gelen atau 680,000 liter. Walaupun begitu dengan adanya penggunaan Sekolah SMK baru di kawasan pekan ianya bertambah melebihi dari pada jumlah tersebut.
Klinik: Klinik desa dan Klinik kesihatan
Pehubungan: Jalan raya, telefon dan Pemancar TV (Pemancar Relay daripada Gunung Kinabalu)
Pengangkutan
Keselamatan: Masih bergantung kepada perkhidmatan Polis daripada daerah Keningau dan Nabawan. Perancangan untuk mewujudkan Balai Polis sedang dalam proses dan tapak telah disediakan.
Bekalan Letrik: Diselenggarakan sepenuhnya oleh SESB Sdn. Bhd. Keningau

Rujukan

Pautan luar 

Pekan di Sabah